‐ evh
                                        udskrift
                                             af
                          sø- & handelsrettens dombog
                                       ____________
den 19. juni 2008 afsagde sø‐ og handelsretten i sagen
f 17‐07
finansforbundet som mandatar for aa, bb, cc, dd og ee
(advokat jacob goldschmidt)
mod
finanssektorens arbejdsgiverforening som mandatar for nordjyske bank a/s
(advokat merete preisler)
følgende
                                           d o m:
                                                 ‐2‐
indledning
dommen afgør et spørgsmål om ansatte der er i opsagt stilling eller fratrådt, har krav på tilde‐
ling af medarbejderaktier (favøraktier og gratisaktier), jf. funktionærlovens § 17 a eller denne
bestemmelses analogi. lignende spørgsmål behandles i sagerne f 2‐07, f 3‐07, f 5‐07, f 7‐07, f 8‐
07, f 9‐07, f 13‐07 og f 20‐07 der afgøres samtidig.
påstande
sagsøgerne
1. aa:
1.1 nordjyske bank skal på anfordring til aa udlodde 120 aktier i nordjyske bank.
1.2 nordjyske bank skal vedrørende de i medfør af påstand 1.1 tildelte aktier betale fuldt udbyt‐
te for 2002 og fremover.
1.3 nordjyske bank skal anerkende at aktierne overdrages til aa principalt uden båndlæggelse,
subsidiært båndlagt i samme periode som medarbejdere i ikke opsagt stilling måtte tåle.
2. bb:
2.1 nordjyske bank skal på anfordring og mod betaling af kr. 630,00 til bb sælge 60 aktier i
nordjyske bank.
2.2 nordjyske bank skal vedrørende de i medfør af påstand 2.1 tildelte aktier betale fuldt udbyt‐
te for 2004 og fremover.
2.3 nordjyske bank skal anerkende at aktierne overdrages til bb principalt uden båndlæggelse,
subsidiært båndlagt i samme periode som medarbejdere i ikke opsagt stilling måtte tåle.
3. cc:
3.1 nordjyske bank skal på anfordring og mod betaling af kr. 115,50 til cc sælge 11 aktier i
nordjyske bank.
3.2 nordjyske bank skal vedrørende de i medfør af påstand 3.1. tildelte aktier betale fuldt ud‐
bytte for 2007 og fremover.
3.3 nordjyske bank skal anerkende at aktierne overdrages til cc principalt uden båndlæggelse,
subsidiært båndlagt i samme periode som medarbejdere i ikke opsagt stilling måtte tåle.
4. dd:
4.1 nordjyske bank skal på anfordring og mod betaling af 273,00 kr. til dd sælge 26 aktier i
nordjyske bank.
                                                 ‐3‐
4.2 nordjyske bank skal vedrørende de i medfør af påstand 4.1 tildelte aktier betale fuldt udbyt‐
te for 2007 og fremover.
 4.3 nordjyske bank skal anerkende at aktierne overdrages til dd principalt uden båndlæggelse,
subsidiært båndlagt i samme periode som medarbejdere i ikke opsagt stilling måtte tåle.
5. ee:
5.1 nordjyske bank skal på anfordring og mod betaling af kr. 315,00 til ee sælge 30 aktier i
nordjyske bank.
5.2 nordjyske bank skal vedrørende de i medfør af påstand 5.1 tildelte aktier betale fuldt udbyt‐
te for 2007 og fremover.
5.3 nordjyske bank skal anerkende at aktierne overdrages til ee principalt uden båndlæggelse,
subsidiært båndlagt i samme periode som medarbejdere i ikke opsagt stilling måtte tåle.
nordjyske bank a/s har principalt nedlagt påstand om frifindelse, subsidiært om at de ansatte
vederlægges mod at aktierne deponeres i henhold til den gældende ordning.
sagens faktum
nordjyske bank blev stiftet i 1891 under navnet frederikshavns bank. i 1970 fusioneredes fre‐
derikshavns bank, sæby bank, skagens bank og folkebanken for frederikshavn og omegn med
frederikshavns bank som det fortsættende selskab under navnet egnsbank nord.
       egnsbank nord etablerede i perioden 1998‐2000 en forsøgsordning med gratisaktier der er
nærmere beskrevet i en orientering til bankens afdelinger af 5. november 1998. ordningen byg‐
gede på at medarbejdere med beskæftigelsesgrad på 40 og derover, og som var i uopsagt stil‐
ling, kunne deltage. bonusordningen var opdelt på to rater a ca. 3.000 kr. hver rate var betinget
af at banken opnåede et nærmere angivet mål. ved en medarbejderorientering den 27. december
2000 meddelte direktionen at bestyrelsen havde godkendt at første rate vedrørende 2000 blev
udloddet i december 2000. herudover informeredes medarbejderne om at forsøgsordningen ud‐
løb efter år 2000, men at en fortsættelse af medarbejderaktieordningen i en eller anden form ville
blive overvejet i sammenhæng med en eventuel indførelse af nye lønformer i banken. i forbin‐
delse med forhandling om ”ny løn” i foråret 2001 blev medarbejderne stillet i udsigt at de kunne
forvente at medarbejderaktieordningen ville fortsætte såfremt der blev indgået en aftale om ”ny
løn”. der blev imidlertid ikke indgået nogen aftale om ”ny løn”. trods dette besluttede bestyrel‐
                                                         ‐4‐
sen efter direktionens indstilling i november 2001 at medarbejderaktieordningen skulle fortsæt‐
te. beslutningen blev ikke offentliggjort for medarbejderne.
       vendsyssel bank har ikke på noget tidspunkt udloddet eller tilbudt medarbejderaktier.
       forhandlinger sidst i 2001 om en overdragelse af aktiemajoriteten i vendsyssel bank som
spar nord bank havde, resulterede i en aftale om at spar nord bank ville medvirke til en fusion
mellem egnsbank nord og vendsyssel bank. egnsbank nord modtog en option på overtagelse
af den aktiepost som spar nord bank ville erhverve ved fusionen. efter fusionens endelige ved‐
tagelse på generalforsamlinger i de to banker i marts 2002 blev aktierne, som i mellemtiden var
ombyttet til aktier i nordjyske bank, overdraget til denne bank i løbet af de følgende måneder. i
fusionsaftalen var fastsat i pkt. 4.2.:
       ”en’s [egnsbank nord] medarbejderaktieordning suspenderes i 2002.
       når fusionen endelig er gennemført, tildeles hver medarbejder i fusionsbanken i uopsagt
       stilling på tildelingstidspunktet 14 aktier a kurs 570 i fusionsbanken [nordjyske bank] til en
       samlet kursværdi på dkk 7.980 pr. heltidsmedarbejder. deltidsmedarbejdere – dog mindst
       med 40 % beskæftigelsesgrad – får forholdsmæssig tildeling.”
tildelingen skete den 24. juni 2002. kursen på denne dato var 571 svarende til en kursværdi for
tildelingen på 7.994,00 kr. aa har rejst krav i anledning af denne tildeling.
       den 12. juni 2003 orienterede direktionen samarbejdsudvalget om at direktionen agtede at
indstille til bestyrelsen at medarbejderne ville blive tilbudt at købe indtil 12 aktier til kurs 105 på
nærmere angivne betingelser der blev meddelt ved direktionens skrivelse af 25. november 2003,
lagt på bankens intranet den 28. november 2003. betingelserne var følgende:
       ”bankens indtjening er blandt den bedste fjerdedel af sammenlignelige pengeinstitutter. det‐
       te giver mulighed for køb af op til 8 stk. aktier og
       omkostningssiden er blandt den bedste tredjedel. dette giver mulighed for køb af yderligere
       op til 4 stk. aktier.
       tilbuddet om køb af det maksimale antal aktier gives alle heltidsansatte medarbejdere (del‐
       tidsansatte kan tilbydes køb af et forholdsmæssigt antal aktier) med mindst 1 års anciennitet
       og forudsat de er i uopsagt stilling på tegningstidspunktet.
       vi skønner p.t. at det er sandsynligt, at vi vil kunne opfylde målet med hensyn til egenkapi‐
       talens forrentningsprocent (pkt. 1).
       …
                                                        ‐5‐
       med hensyn til omkostningssiden (pkt. 2), hvor vi har reduceret målet i forhold til ”kravet” i
       grønbogen (den bedste fjerdedel), har udviklingen i løbet af året vist, at vi formentlig ikke
       opnår en placering blandt den bedste tredjedel.
       …
       på baggrund af indtjeningsbedømmelsen for året 2003 og med de ovenfor anførte bemærk‐
       ninger har bestyrelsen besluttet, at ”første rate” af medarbejderaktieordningen for 2003 skal
       tilbydes inden årets udgang.
       ved nuværende kursniveau betyder det, at en fuldtidsansat med 8 stk. aktier vil opnå en
       værdi på 1.050‐105=7.560,‐, som er skattefri efter 5 år.
       …”
bb der var ansat først i lokalbanken, senere vendsyssel bank og derefter som fuldtidsansat i
nordjyske bank, har rejst krav i anledning af denne tildeling.
       i årene 2004, 2005 og 2006 havde medarbejderne tilsvarende muligheder for at købe med‐
arbejderaktier. for 2004 blev favørelementet anslået til højst 4.000 kr., for 2005 til 4.420 kr. og for
2005 6.000 kr.
       den 20. april 2006 gennemførte nordjyske bank et aktiesplit således at hver aktie blev op‐
delt i 10 aktier.
       den 4. april 2006 meddelte direktionen medarbejderne at bestyrelsen havde besluttet at
der for 2006 kunne udloddes bonus i form af medarbejderaktier. kriteriet ville være bankens ba‐
sisindtjening således at der ved nærmere angivne indtjeninger blev udloddet medarbejderaktier
hvor bonussen androg 4.000, 6.000 eller 8.000 kr. medarbejderne kunne hvis et eller flere af må‐
lene blev opnået, erhverve aktier til favørpris på 10,50 kr. pr. aktie. de anførte bonusbeløb var
fastsat for heltidsansat medarbejdere. for deltidsansatte skulle foretages en reduktion.
       den 6. december 2006 fik medarbejderne på bankens intranet nærmere information om
medarbejderaktieordningen for 2006:
       ”… selvom regnskabsåret 2006 endnu ikke er afsluttet kan vi allerede nu se, at vi når en ba‐
       sisindtjening på den pæne side af 120,0 mio. kr. i forbindelse med den seneste fondsbørs‐
       meddelelse foretog vi således en opjustering af den forventede basisindtjening til mellem 145
       og 155 mio. kr. derfor er det besluttet at udlodningen af medarbejderaktier for 2006 foreta‐
       ges i indeværende måned.
       derfor indbydes de af bankens medarbejdere
       • der har mindst 1 års anciennitet i dag,
       • der er i uopsagt stilling og
       • som har en gns. beskæftigelsesgrad på 21,6 pct. eller mere
       til at købe et antal medarbejderaktier i henhold til nedenstående oversigt til en pris på kr.
       10,50 pr. aktie.
       medarbejderaktier der købes i år vil være båndlagt til og med udgangen af 2011.
                                                     ‐6‐
       ved det nuværende kursniveau betyder det, at en fuldtidsansat med 45 stk. aktier vil opnå
       en umiddelbar kursgevinst på kr. 8.190 (45 x (192,50 – 10,50)).
       …”
af tabellen om antal medarbejderaktier sat i forhold til den gennemsnitlige beskæftigelsesgrad
fremgår det at fuldtidsmedarbejdere kunne købe 45 aktier, mens medarbejdere med en gennem‐
snitlig beskæftigelsesgrad på 80 % kunne købe 36 aktier. sagsøgerne 3‐5 har rejst krav i anled‐
ning af denne tildeling. cc var ansat først i lokalbanken, senere vendsyssel bank og derefter
som fuldtidsansat i nordjyske bank. dd blev ansat efter fusionen til nordjyske bank og arbej‐
dede på fuld tid. ee var ansat først i skagens bank, siden i egnsbank nord og derefter i nordjy‐
ske bank. som led i en seniorordning var ee gået på nedsat tid og arbejdede svarende til 80 % af
fuld tid.
       sagsøgernes ansættelsesforhold og krav fremgår af følgende oversigt:
 aa
 ansat                                           elev fra 1. aug. 1999, ass. fra 1. aug. 2001
 fratrådt                                        30. november 2001
 gratisaktier 2002
 antal                                           14 stk. svarende til 140 stk. efter aktiesplit
 krav                                            11 af 12 måneder svarende til 120 aktier
 markedskurs / favørelement                      6.852,00 kr.
 bb
 ansat                                           1. juni 1993
 fratrådt                                        1. oktober 2003
 favøraktier 2003
 antal                                           8 stk. svarende til 80 stk. efter aktiesplit
 købskurs                                        105,00
 markedskurs                                     899,72
 krav                                            9 af 12 måneder svarende til 60 aktier
 markedskurs / favørelement                      4.768,32 kr.
 cc
 ansat                                           1987
 fratrådt                                        31. marts 2006
 favøraktier 2006
                                                  ‐7‐
 antal                                        45 stk.
 købskurs                                     10,50
 markedskurs                                  206,87
 beskæftigelsesgrad                           100 %
 krav                                         3 af 12 måneder svarende til 11 aktier
 markedskurs / favørelement                   2.160,07 kr.
 dd
 ansat                                        1. august 2002
 fratrådt                                     31. juli 2006
 favøraktier 2006
 antal                                        45 stk.
 købskurs                                     10,50
 markedskurs                                  206,87
 beskæftigelsesgrad                           100 %
 krav                                         7 af 12 måneder svarende til 26 aktier
 markedskurs / favørelement                   5.105,62 kr.
 ee
 ansat                                        1. juli 1959
 fratrådt                                     31. oktober 2006
 favøraktier 2006
 antal                                        45 stk.
 købskurs                                     10,50
 markedskurs                                  206,87
 beskæftigelsesgrad                           80 % svarende til 36 aktier
 krav                                         10 af 12 måneder svarende til 30 aktier
 markedskurs / favørelement                   5.891,10 kr.
forklaring
bjarne haugaard har forklaret at han har været underdirektør for banken siden sammenlægnin‐
gen af egnsbank nord og vendsyssel bank i 2002. banken har 250 medarbejdere og 24 filialer.
egnsbank nord tildelte medarbejdere gratisaktier i årene 1998 til 2000 i henhold til en ordning
der ophørte i 2000. for 2001 var der en aftale om gratisaktier hvis medarbejderne gik ind for en
virksomhedsaftale, men det gjorde de ikke, så der blev ikke tildelt gratisaktier for 2001. det var
en del af fusionsaftalen at egnsbank nords medarbejderaktieordning blev suspenderet. endvi‐
dere blev det aftalt at der i den sammenlagte bank i 2002 skulle uddeles gratisaktier som en be‐
                                                   ‐8‐
lønning for medarbejdernes indsats i forbindelse med fusionen. medarbejdernes arbejde med
fusionen foregik især fra februar 2002 til maj 2002. tildelingen af aktier fandt derfor sted i juli
2002. tildelingen beroede på bestyrelsesbeslutning som ikke forinden blev kommunikeret til
medarbejderne.
       aa fratrådte med udgangen af november 2001, så han deltog ikke i merarbejdet vedrø‐
rende fusionen. bb fratrådte midt i fusionsperioden. han fik tildelt aktier i konsekvens af jyske
bank‐dommen.
       ordningen vedrørende 2003 blev omtalt på samarbejdsudvalgsmødet den 12. juni 2003. af
referatet fremgår at direktionen ville indstille til bestyrelsen at medarbejderne hvis visse betin‐
gelser blev opfyldt, fik mulighed for at erhverve favøraktier. ordningen vedrørte kun året 2003
og skulle kun være gældende for medarbejdere i uopsagt stilling på tegningstidspunktet som
man dengang antog ville være i midten af 2004. ordningen blev vedtaget med bestyrelsens be‐
slutning der blev meldt ud den 25. november 2003. den i meddelelsen omtalte grønbog var en
femårig strategiplan der var blevet vedtaget i 1998/1999.
       favøraktieordningen som blev meddelt den 26. april 2004, var et led i en medarbejder‐
pakke med bredbånd og hjemme‐pc. den vedrørte kun regnskabsåret 2004. tilsvarende gjaldt
ordningen der blev meldt ud den 29. april 2005, kun dette regnskabsår.
       ordningen for 2006 som blev udmeldt 4. april 2006, havde noget ændrede kriterier. ord‐
ningen beroede som de tidligere på bestyrelsens beslutning.
       der var ikke særlige muligheder for at medarbejderne kunne finansiere aktiekøbene i
henhold til ordningerne. de kunne eventuelt drage fordel af de almindelige muligheder for
medarbejderlån.
       for 2007 var der en ordning med gratisaktier som administreres i overensstemmelse med
jyske bank‐dommen.
parternes argumenter
sagsøgerne
generelle bemærkninger (fælles for alle sagerne)
sagerne vedrører medarbejderaktier og medarbejderobligationer der omfattes af ligningslovens
§ 7 a. ydelser omfattet af ligningslovens § 7 a, stk. 1, skal efter bestemmelsen ikke medregnes
til den skattepligtige indkomst. det er en betingelse at modtageren er ansat i virksomheden. er
                                                  ‐9‐
skattefritagelsesbetingelserne ikke opfyldt, indkomstbeskattes lønmodtageren af ydelsen som
almindelig lønindkomst.
       selskabet kan fratrække tabet der opstår ved at medarbejderen erhverver aktien som løn‐
indkomst, som en lønudgift. det gælder også favørelementet ved favøraktier.
       ydelserne som er behandlet i ligningsloven § 7 a, adskiller sig fra andre bonus‐, tantieme‐,
gratiale‐ eller lignende ydelser omfattet af funktionærlovens § 17 a bl.a. ved at 1. ydelsen skal
gives til/tilbydes alle ansatte i virksomheden, 2. der ikke må foretages nogen individuel vurde‐
ring af den enkelte ansatte, 3. der kun må differentieres i størrelsen af tildelingen i forhold til ob‐
jektive kriterier og 4. ydelsen skal båndlægges i 5 år (favøraktier) eller 7 år (gratisaktier) for at
være skattefri.
       tildeling af gratisaktier og medarbejderobligationer er ydelser omfattet af funktionærlo‐
vens § 17 a. tildelinger af favøraktier er ydelser omfattet af funktionærlovens § 17 a; subsidiært
gøres gældende at et mindre antal tildelinger efter rettens skøn afhængigt af favørkurselementet
er ydelser omfattet af funktionærlovens § 17 a.
       en eventuel bagatelgrænse for værdien af tildelte ydelser efter funktionærlovens § 17 a
skal sættes meget lavt; ethvert lønbeløb der overstiger lejlighedsgaver, er som udgangspunkt
omfattet af bestemmelsen, jf. u.2000.1242 v (lego).
       ydelser omfattet af de ni sager vedrører en optjeningsperiode hvor sagsøgerne har arbej‐
det. tildeling har ikke fundet sted fordi det var et vilkår for tildeling at de ansatte ikke var i
uopsagt stilling. dette vilkår er ugyldigt.
       der er ikke grund til at antage at ʺydelseʺ skal forstås forskelligt i ligningslovens § 7 a og i
funktionærlovens § 17 a, og det kan heller ikke antages at ʺvederlæggesʺ som anvendt i funktio‐
nærlovens § 17 a har et andet indhold end begrebet ʺydelseʺ som anvendes senere i bestemmel‐
sen.
       ved betaling af ydelsen overføres værdi fra arbejdsgiveren til lønmodtageren. bortset fra
lejlighedsgaver overfører en arbejdsgiver kun værdier til lønmodtagere for at stimulere eller be‐
lønne arbejdsindsatsen. uden sikre holdepunkter for andet vil ydelsen være vederlag for udført
arbejde, jf. h.g. carlsen, 6. udgave s. 177.
       det er uden betydning om ydelsen tildeles bagudrettet for en allerede udført præstation,
fremadrettet for at fastholde personale, eller om tildelingen er begrundet i en kombination af
disse hensyn, jf. højesterets præmisser i intel‐dommen (ufr 2005.671 h).
                                                  ‐ 10 ‐
       endvidere henvises til eu‐traktatens artikel 141 hvoraf fremgår at der ved løn skal forstås
ʺden almindelige grund‐ eller minimumsløn og alle andre ydelser, som arbejdstageren som føl‐
ge af arbejdsforholdet modtager fra arbejdsgiveren direkte eller indirekte i penge eller naturali‐
erʺ.
       jyske bank‐dommen (u 2006.901 s) er ikke et præjudikat. i jyske bank var det som anført i
præmisserne frivilligt for de ansatte at foretage den opsparing som var en betingelse for at købe
favøraktier. favørelementet var lille i jyske banks ordning.
       det kan ikke tillægges betydning at det er frivilligt at deltage. enten har medarbejderen et
retskrav, eller også har medarbejderen ikke et retskrav.
       den omstændighed at lønmodtageren skal betale et beløb for at modtage en favøraktie,
peger vel i retning af at der er tale om en investering og ikke en ydelse i et ansættelsesforhold,
men investeringen er beskeden i forhold til favørelementet, og risikoen ved investeringen er
overskuelig for medarbejderen. der er ikke grund til at sondre mellem de forskellige ordninger
ud fra risikoens, respektive gratiselementets størrelse. der er i alle sager tale om et betydeligt
favørelement.
       det gøres principalt gældende at alle tildelingerne er i henhold til ʺaftale eller sædvaneʺ,
allerede fordi alle ikke opsagte funktionærer modtager medarbejderaktier. dette følger af direk‐
te fortolkning eller ud fra en analogislutning ud fra formålet med funktionærlovens § 17 a og de
særlige karakteristika der er for en medarbejderaktieordning omfattet af ligningslovens be‐
stemmelser.
       der kan ikke opstilles krav om at den enkelte medarbejder forud for fratræden havde vi‐
den om at en tildeling kunne blive aktuel, se h.g. carlsen, dansk funktionærret, 6. udgave, s.
172 f. det er en typeforudsætning for lønmodtageren at han modtager den fulde ydelse eller en
forholdsmæssig andel heraf, da den er tildelt på objektivt grundlag og uden vurdering af den
enkelte ansattes personlige indsats. denne typeforudsætning har som konsekvens at medarbej‐
deren også har krav på tildelinger som den pågældende medarbejder ikke havde viden om.
       det gøres gældende at en aftale er indgået allerede ved virksomhedens meddelelse om til‐
deling af medarbejderaktier for et år. meddelelsen skal blot være offentliggjort af virksomhe‐
den. der kan ikke stilles krav om at den konkret er kommet frem eller er kommet til medarbej‐
deres kundskab; retskravet etableres allerede da meddelelsen blev givet på en sådan måde at
virksomheden måtte kunne påregne at medarbejderen blev bekendt hermed. det gøres princi‐
                                                    ‐ 11 ‐
palt gældende at der etableres en aftale såfremt denne meddelelse er afgivet inden medarbejde‐
rens fratræden, subsidiært inden opsigelsen.
       en sædvane er etableret når medarbejderen havde føje til at tro at medarbejderen ville
modtage medarbejderaktier i år hvor der tildeles medarbejderaktier. principalt gøres gældende
at en sådan forventning etableres allerede efter første tildeling af medarbejderaktier fordi der
etableres en standardforudsætning om at være omfattet når alle skal have tilbuddet ifølge virk‐
somhedens generelle ordning. subsidiært gøres gældende at selv et forholdsvist kort åremål og
flere tildelinger uden regelmæssighed i denne forbindelse etablerer en sædvane.
       påregnelighed indebærer ikke at de ansatte fremadrettet har krav på at få et tilbud på
medarbejderaktier, men at det er påregneligt at medarbejderen får tilbudt medarbejderaktier i
de år der tildeles medarbejderaktier til ikke opsagte medarbejdere. ved vurderingen heraf er lig‐
hedsbetragtninger centrale.
       allerede efter én tildeling af medarbejderaktier skabes en forventning om tildeling i år
hvor andre medarbejdere får medarbejderaktier. det er ikke afgørende at den ansatte selv har
fået andel i de tidligere tildelte medarbejderaktier, når vedkommende gennem sin ansættelse
må antages at være vidende om at der tidligere er uddelt medarbejderaktier. der etableres i
hvert fald en forventning, når der i virksomheden har været flere tildelinger, eller når den på‐
gældende medarbejder konkret selv tidligere har fået tildelt medarbejderaktier, hhv. tidligere
har fået tildelt medarbejderaktier flere gange.
       blandede ordninger: i sagerne indgår tildelinger af gratisaktier der følger efter år med fa‐
vøraktier; det forekommer at banken overgår til gratisaktier, eller at den tildeler favøraktier i
visse år og gratisaktier andre år. i relation til funktionærlovens § 17 a skal medarbejderaktieord‐
ningerne imidlertid anses som et hele. arbejdsgiveren skal ikke ved at jonglere mellem favørak‐
tietildelinger og gratisaktietildelinger kunne undtage de gratisaktietildelinger der ellers ville
være omfattet af funktionærlovens § 17 a. måtte sø‐ og handelsretten nå frem til at favøraktie‐
ordninger generelt, eller i en eller flere af de konkrete sager, ikke er omfattet af ydelsen i funkti‐
onærlovens § 17 a, gøres gældende at tildelingerne på trods heraf skal indgå i vurderingen af
om gratisaktietildelingen skal anses for sket i henhold til aftale eller sædvane.
       de aktier som de sagsøgende medarbejdere har krav på, skal ikke båndlægges. konse‐
kvensen af at der gives sagsøgerne medhold i at de har ret til modtagelse af aktier, er som skat‐
teministeriet i forbindelse med dommen i jyske bank‐sagen har udtalt, at aktierne ikke er skatte‐
                                                    ‐ 12 ‐
fri, jf. skatterådets afgørelse af 21. februar 2008 om samme. kravet om båndlæggelse er skatte‐
retligt og uden betydning for medarbejdernes krav i henhold til funktionærlovens § 17 a.
         hvis det antages at der er indgået en aftale mellem parterne der indebærer vilkår om
båndlæggelse, gøres det (subsidiært) gældende at det vil være urimeligt og stride mod redelig
handlemåde at opretholde denne aftale eller vilkåret, jf. aftalelovens § 36. båndlæggelse vil i de
foreliggende tilfælde ikke have noget fornuftigt formål. fratrådte eller opsagte medarbejdere
der får skattepligtige ydelser, stilles ikke bedre end øvrige medarbejdere der får skattefri ydel‐
ser. hverken virksomheden eller de øvrige medarbejdere påvirkes af at de fratrådte modtager
skattepligtige ydelser.
bemærkninger vedrørende denne sag
         til støtte for de nedlagte påstande gøres gældende at nordjyske bank i hvert fald siden
2000 hvert år har tildelt eller udloddet medarbejderaktier. der er derved etableret en medarbej‐
deraktieordning der har antaget en så fast karakter at det er påregneligt og sædvanligt for med‐
arbejderne at de ville modtage favøraktier hvis betingelserne herfor i øvrigt var opfyldt. efter
funktionærlovens § 17 a har funktionæren herefter krav på en forholdsmæssig andel af den
ydelse han ville have fået såfremt han havde været ansat i virksomheden ved regnskabsårets af‐
slutning, eller på det tidspunkt hvor ydelserne i øvrigt blev udbetalt. værdien af medarbejder‐
aktieordningen var på tildelingstidspunktet betydeligt – af samme størrelsesorden som i nørre‐
sundby bank‐sagen. tildelingen var fast og er i øvrigt sket konsekvent over en længere periode.
tildelingen af medarbejderaktier er herefter som anført ovenfor omfattet af det lønbegreb som
funktionærlovens § 17 a anvender. vilkåret om at den ansatte for at få del i udlodningen på ud‐
lodningstidspunktet skal sidde i uopsagt stilling, er i strid med funktionærlovens § 17 a eller
dennes analogi, jf. § 21, og som følge heraf ugyldig, og de skatteretlige regler kan ikke føre til et
andet resultat, jf. ovenfor.
         nordjyske bank har for så vidt angår favøraktierne direkte fremhæver favørelementet
som det centrale ved aktierne. købesummen er uvæsentlig i forhold til favørelementet der var
på mellem knap 95 % til ca. 88 %, og den risiko som den ansatte påtog sig ved investeringen, var
ubetydelig.
         særligt for aa gøres gældende at der rejses krav om gratisaktier der ubestridt er omfattet
af lønbegrebet i funktionærlovens § 17 a. tildelingen den 24. juni 2002 var til erstatning for den
                                                    ‐ 13 ‐
suspenderede ordning fra egnsbank nord, hvor aa havde modtaget gratisaktier både den 15.
december 2000 og den 8. juni 2001 i henhold til en fast ordning. om aa skal have aktier, afhæn‐
ger af hvorledes man fastlægger optjeningsperioden. hvis merarbejdet med fusionen antages at
ligge i foråret 2002, erkendes det at han fratrådte før dette. for at tildele ham aktier taler at
egnsbank nords ordning med favøraktier blot var suspenderet i 2002; han har derfor en beretti‐
get forventning om at komme med i en medarbejderaktieordning hvis en sådan etableres.
       i forhold til bb gøres gældende at samarbejdsudvalget var orienteret om tildelingen den
12. juli 2003 før bb opsagde sin stilling. bb har på den baggrund fået en berettiget forventning
om tildeling af medarbejderaktier hvis de øvrige ansatte fik aktier. bb fratrådte den 1. oktober
2003 og skal derfor have 9/12 af de 8 aktier der blev tildelt vedrørende regnskabsåret 2003. for‐
ventningen etableres ved første tildeling, når den følges op af senere tildelinger eller er led i en
fast ordning, jf. ovenfor.
       cc, dd og ee havde alle udnyttet favøraktieordningerne vedrørende 2002, 2003 og 2004
havde alle en berettiget forventning om tildeling af aktier også vedrørende 2006.
       særskilt til støtte for at sagsøgerne også er berettiget til udbytte af aktierne, henvises til at
de ikke fratrådte medarbejdere har fået udbytte.
sagsøgte
generelle bemærkninger (fælles for alle sagerne)
ved sø‐ og handelsrettens upåankede dom i jyske bank‐sagen (ufr 2006.901 sh) blev fastslået
at favøraktier og dertil hørende gratisaktier ikke var omfattet af funktionærlovens § 17 a. grun‐
den var at det var frivilligt for de ansatte at foretage den opsparing som var en betingelse for at
favøraktier, og det var frivilligt om de ansatte ville foretage investeringen, da opsparingen frit
kunne hæves. endvidere lagde retten vægt på, hvad der særligt har betydning for de forelig‐
gende sager, at købet var forbundet med en ikke uvæsentlig investering for de ansatte.
       de sagsøgte kan ganske henholde sig til den sidste betragtning. køb af aktier er ikke løn.
løn er noget man modtager som vederlag for udført arbejde, og ikke noget der skal betales for.
dette må gælde uanset favørelementets størrelse, så længe der er tale om mere end mere end en
symbolsk betaling, og så længe risikoen ved erhvervelsen ikke kan lades helt ude af betragtning.
i alle de foreliggende sager har de ansatte for så vidt angår favøraktier, erlagt betalinger der ik‐
ke er ubetydelige. der må herved ikke blot ses på investeringens størrelse i forhold til den aktu‐
                                                   ‐ 14 ‐
elle kurs på aktien på erhvervelsestidspunktet; der må også lægges vægt på investeringens stør‐
relse i forhold til den pågældendes løn, og det må tages i betragtning at investeringen sker med
beskattede midler. endelig bør det også i år med gunstige aktiemarkeder ikke glemmes at aktie‐
ejere kan komme ud for betragtelige tab, i værste fald tab af hele investeringen. salg af aktier til
favørpris er derfor ikke en ydelse der kan sidestilles med gratiale eller tantieme eller lignende
der anvendes til vederlæggelse af den ansatte, jf. funktionærlovens § 17 a. denne bestemmelse
vedrører ydelser i form af tantieme, gratiale eller lignende såsom bonus, men genstanden for en
gensidigt bebyrdende kontrakt kan ikke sidestilles med tantieme eller bonus. heraf følger at der
kan opstilles betingelser for erhvervelsen, herunder at den ansatte på tegningstidspunktet eller
for den sags skyld på et andet tidspunkt, skal være i uopsagt stilling.
       hvis de ansatte tildeles aktier, skal de båndlægges. det følger af bankens tilbud til medar‐
bejderne om at købe medarbejderaktier til favør at aktierne skal båndlægges. det samme følger
af sø‐ og handelsrettens dom i jyske bank‐sagen, jf. præmisserne: ʺda aktierne efter ligningslo‐
vens § 7 a skal være båndlagt i 5 år...ʺ . skatteministeriets udtalelse og skatterådets afgørelse
vedrører ikke det ansættelses‐ og funktionærretlige krav. hvis der ikke sker båndlæggelse, stil‐
les fratrådte medarbejdere bedre end medarbejdere der ikke er fratrådt deres stillinger ‐ hvilken
konsekvens er i strid med funktionærlovens § 17 a.
bemærkninger vedrørende denne sag
sagsøgerne bb, cc, dd og ee:
       sagsøgerne har ikke krav på at købe favøraktier da de ikke opfylder kravet om at være i
uopsagt stilling, og dette krav skal ikke tilsidesættes efter funktionærlovens § 17 a, jf. ovenfor.
endvidere var kravet i funktionærlovens § 17 a om, at der skal være tale om vederlag ifølge af‐
tale eller sædvane ikke opfyldt. sagsøgerne blev ved ansættelsen ikke stillet favøraktier i udsigt,
og der er heller ikke i anden forbindelse skabt forventning herom.
       favøraktierne er ikke omfattet af funktionærlovens § 17 a’s vederlagskrav som er betinget
af en frivillig og ikke uvæsentlig investering, jf. jyske bank‐dommen.
       aa skal ikke have gratisaktier. han fratrådte 30. november 2001, og tildelingen af gratis‐
aktier i juni 2002 var ganske upåregnelig for ham. hertil kommer at tildelingen var begrundet i
merarbejdet med fusionen, et arbejde som blev udført i foråret 2002.
                                                  ‐ 15 ‐
       bb fratrådte den 30. september 2003, og det var inden den bindende udmelding fra besty‐
relsen. i øvrigt drejede udmeldingen sig om favøraktier som ikke er løn, jf. de almindelige be‐
mærkninger; af den grund skal heller ikke de øvrige sagsøgere have medhold.
       værdien af såvel gratisaktier som favøraktier udgjorde en uvæsentlig del af lønnen, og
medarbejderne kunne ikke frit disponere over aktierne. endvidere er ejerskabet forbundet med
en kursrisiko som gør at aktierne ikke kan anses for løn.
       for så vidt angår spørgsmålet om båndlæggelse, fremgår det af bankens tilbud at aktierne
skal båndlægges, jf. ovenfor.
sø‐ og handelsrettens afgørelse
favøraktierne er betinget af en vis egenbetaling. tildeling af favøraktier kan ikke betragtes som
en (pligtig) ydelse i arbejdsforholdet, men som et køb med et favørelement. der må lægges vægt
på, at modtageren – køberen – skal betale beløb der typisk ikke er uvæsentlige efter købets stør‐
relse, køberens forhold og den kursrisiko som købet indebærer. dette må gælde selv om favør‐
elementet isoleret bedømt efter kursen på tildelingsdagen er af en betydelig størrelse. undtagel‐
se kan forekomme hvis egenbetalingen er ganske uvæsentlig; dette er ikke tilfældet i denne eller
de øvrige sager. tilbud om favøraktier falder derfor uden for området for funktionærlovens § 17
a. det indebærer at en betingelse om at køberen skal være i uopsagt stilling, kan gøres gælden‐
de.
       bb, cc, dd og ee var alle i opsagt stilling på det tidspunkt hvor meddelelsen om tildeling
for henholdsvis 2003 og 2006 blev modtaget, og nordjyske bank frifindes derfor på påstand 2, 3,
4 og 5.
       aa fratrådte den 30. november 2001. tildeling af gratisaktier i henhold til fusionsaftalen
fandt sted den 24. juni 2002. aa har derfor ikke krav på forholdsmæssig tildeling, og nordjyske
bank frifindes også for denne sagsøgers påstand.
       efter sagens udfald og parternes interesser i sagen skal finansforbundet betale 15.000 kr. i
sagsomkostninger til nordjyske bank.
                                         thi kendes for ret:
                                              ‐ 16 ‐
   1. nordjyske bank a/s frifindes for de af finansforbundet nedlagte påstande.
   2. i sagsomkostninger skal finansforbundet betale 15.000 kr. til nordjyske bank a/s. sags‐
      omkostningsbeløbet forrentes efter rentelovens § 8 a.
aase weiler madsen                     jens feilberg                      søren theilgaard
                                           (sign.)
                                        ___ ___ ___
                             udskriftens rigtighed bekræftes
                             p.j.v. sø- og handelsretten, den
